અમેરિકાએ સમજી લેવું જોઈએ કે તેઓ જે પગલા ભરશે તેની અસર વિશ્વના અન્ય દેશો અને ખાસ કરીને એશિયાના દેશો પર પડશે. જેથી ટ્રેડ વૉર શરૂ કરતાં અગાઉ તેમણે વાતચીત કરવી જોઈએ. અમેરિકાના રોકાણકારોએ ભારત અને ચીનમાં જંગી મૂડીરોકાણ કર્યું છે. તેમનો પણ વિચાર કરવો જોઈએ. આયાત ડયૂટી લાદ્યા પછી વિદેશી રોકાણકારો અને ભારત અને ચીનની કંપનીઓ પર માઠી અસર પડે જ. તેમનો બિઝનેસ પણ ઘટ્યો હશે. અમેરિકાના આ ટ્રેડ વૉરને કારણે હવે કોઈ દેશ અમેરિકામાં રોકાણ કરવા કે તેની સેવા વેચવા જશે નહી. અને અમેરિકાની કંપનીઓ પણ ભારત કે ચીનમાં રોકાણ કરવા આવશે નહી. આની લાંબાગાળે ખુબ મોટી ગંભીર અસર જોવા મળશે. અમેરિકાને ભલે લાગતું હોય કે ટેરિફ વધારીને તેઓ પોતાના દેશને બચાવી લેશે, પણ લાંબાગાળે ઈકોનોમી પર ગંભીર વિપરીત અસર ઉભી થશે.